**La Perdita Generacio** (mallongige **LPG**) estas alternativa esperanta muzikgrupo el Svedio. La grupo inter aliaj koncertumis dum Internacia Junulara Kongreso IJK, kaj en pluraj eŭropaj landoj, kaj Kubo. Ili ricevis la duan plej altan nombron da voĉoj donitaj dum la konkurso "La verda stelo", kaj ricevis la duan lokon en la 2-a Muzika Konkurso de Kontakto.

Ĝis 2013, la grupo eldonis kvar albumojn.

La Perdita Generacio havas sian originon en la sveda muzikgrupo *Den förlorade generationen*, kies nomo ankaŭ signifas "la perdita generacio" en la sveda.

Historio
--------

La Perdita Generacio formiĝis dum IJK 2003 en Lesjöfors en Svedio el tiamaj membroj de svedia radikala muzikgrupo *Den förlorade generationen* (DFG). Ĝia unua koncerto okazis spontanee dum Internacia Vespero de IJK 2003 kaj poste la grupo estis invitita por koncerti dum IJK 2004 en Kovrov, Rusio. Ambaŭaj grupoj, LPG kaj DFG, poste ekzistis paralele kaj sendepende.

LPG koncertis en Svedio, Estonio, Rusio, Pollando, Slovakio, Kubo, Danio kaj en okupata domo en Nederlando. Inter 2003 kaj 2005 LPG ĉiujare koncertumis dum IJK. Dum IJK 2004 ili ricevis la premion *Plej interesa muzikgrupo*. Lumdisko eldonata[*klarigu*] estis registrita dum tiu koncerto. La eldono de la lumdisko *eksenlime* en 2006 markis, ke La Perdita Generacio estu rigardata kiel sendependa grupo.

LPG partoprenis en la tutmonda muzikkonkurzo "La verda stelo" ĉe Internacia Televido kiu estis lanĉita en 2006. Ĝi ricevis la duan plej altan nombron da voĉoj donitaj dum la konkurso. En Majo 2006 LPG koncertis triope ĉe la komuna kongreso de Sveda Esperanto-Federacio kaj Dana Esperanto-Asocio en Malmö. Cetere la grupo koncertis, inter aliaj, dum Ago-Semajno, KEF kaj Oranĝa Renkontiĝo.

Ekde 2005 la geografia centro de LPG estas la nordsveda urbo Hernusando, kie je 2007[*klarigu*] okazis la oficiala internacia lanĉofesto de *eksenlime*. En Septembro 2008, lanĉita dum la dua Oranĝa Renkontiĝo, la dua albumo de LPG[*klarigu*] aperis *Eksplodigos vian domon* kaj en 2013 ankaŭ *Ĉiamen plu*.

LPG eldonis siajn KD-ojn ĉe *Gränslösa kulturföreningen* (esperante: Senlima Kultura Asocio), alternativa nekomerca retaro kiu eldonas diversajn samideanajn artistojn. La grupo partoprenas ĉe la kompilado *En musikaliska skördefest* de 2007, eldonita de la sama eldonanto. Ekde la sama jaro, la grupo kunlaboras kun Vinilkosmo, kiu kuneldonis albumon *Eksplodigos vian domon*.

En 2015 la kanto *La 100-a Fojo*, verkita omaĝe al la 100-a elsendo de podkasto Varsovia Vento, ricevis 2-an lokon en la 2-a Muzika Konkurso de Kontakto.

Membroj
-------

Dum la jaroj LPG konsistis el multaj diversaj homoj, de pluraj landoj, inter aliaj partoprenas/is: Anna Burenius, Jon Johnson, Karolina Hagegård, Tomas Frejarö (antaŭe nomita Tomas Q Nilsson), Jonas Dalmose, Mathias Dalmose, KarinMalin Ekström, Karin Nordström, Viktor Söderkvist, Ksenya Prilepskaya, Robin Rönnlund, Anna Ekman, Malak Awad, Daniel von Gertten, Camille Delepierre, Andreas Nilsson, Gus Loxbo, Amanda Lind, Anne Hagström, Hendrik Lönngren kaj Magnus Persson.

Ekde 2009 LPG malkreskis kaj ofte koncertis du, tri aŭ kvarope. La geografia centro de **LPG** estas nuntempe Hernusando (Härnösand), ĉe la orienta marbordo iom norde de Stokholmo, kun satelito en Heidelberg (Germanio). Ekde 2011 la bando oficiale konsistas el la kvar membroj: **Tomas *"Tomio"* Frejarö**, **Anna Burenius**, **Karin Frejarö**, kaj **Hendrik *"Hendjo"* Lönngren**.

Ĝenro
-----

Ĝenro de la kantoj de La Perdita Generacio ofte estas malfacile konstatebla. Plej ofte oni mencias la muzikon aparteni al alternativa rokmuziko. Multaj iliaj kantoj kritikas diversajn aferojn de nuntempa socio, do tiuj estas protestkantoj.

Diskaro
-------

Tomas Frejarö dum koncerto kun LPG dum Oranĝa Renkontiĝo 2007
Dum Oranĝa Renkontiĝo 2007
* *Ĉiuj ni amegas Usonon* (2020)

1. La Matenrampanto (Dum Lpg Alvenas Akrojoge Sur Fluganta Tapiŝo)
2. Nikvo Pri LPG & Esperanto-Kulturo
3. La Kosma Aventuro
4. Anna Pri Rusio & Måns
5. Maldormemo Mia
6. Tomio Pri La Granda Muro
7. Pacon De Dio
8. Alia Aventuro
9. Ĉu Timigas La Ombro
10. Tomio Pri Kaj Por Komencantoj
11. Malantaŭen
12. Tomio Pri Organizantoj & Karin
13. Senlime
14. Mil Naŭcent Okdek Kvar
15. Hendjo Pri Amanda & Tim
16. Melodi Din (Melody Dean)
17. Ĉiuj Ni Amegas Usonon
18. Anna Pri La Fina Kanto
19. Bela Luno
20. Anna Kaj Tomio Dankas & Alvokas Lerni Esperanton
21. Lernu
22. Sonĝa Ĝardeno
23. Ĉe Pumo-Roko (Krom-Trako)

* *La 100a fojo* (2017)
	1. La 100a Fojo
	2. Ni Unuiĝas Je Orbitoj

* *Ĉiamen plu* (2013)
	1. Domoarigato
	2. Dudek Tri
	3. Pluku Ne La Florojn
	4. La Dizertanto
	5. Alia Aventuro
	6. Televido
	7. Ubuntu
	8. Ne Eblas Kalkuli
	9. Plastokanto
	10. Riveretoj Ĉe Mi
	11. Disfaluntoj
	12. Ĉu Vi Kontentas?
	13. Rulu Trajn’

* *Eksplodigos vian domon* (2008)
	1. Malantaŭen
	2. Iamio Bruliĝas
	3. Ne Normalas, Nur Kutimas
	4. Kapon En La Sablo
	5. Amokanto
	6. Lulkanto Por Piratoj
	7. Fajro Kamena
	8. Asronado Sur Tegmento Dum Helreveno
	9. Senpromese, Senperfide
	10. Mil Naŭcent Okdek Kvar
	11. Sub Fortepiano En Kiev'
	12. Lasta Kanto Por Eta Tingelingo
	13. Ĉu Timigas La Ombro

* *Eksenlime* (2006)
	1. Maldormemo Mia
	2. La Matenrampanto
	3. La Kosma Aventuro
	4. Valso kun Komunistino
	5. La Pasinta Generacio
	6. Ĉiuj Ni Amegas Usonon
	7. Ekde Gernika
	8. Pacon De Dio
	9. Revu Viviganto
	10. Nia Fiera Policisto
	11. Ĉiu Momento Estas Vojaĝo
	12. Societo De Vivantaj Poetoj

* *en Rusio* (2004)
	1. La Matenrampanto
	2. Ĉiuj Ni Amegas Usonon!
	3. La Sola Vojo
	4. Vivas Mi
	5. LPG Prezentas Sin
	6. Nia Fiera Policisto
	7. Revu Viviganto
	8. Ĉiu Momento Estas Vojaĝo

Neologismoj
-----------

LPG kelkfoje uzis neologismojn en la kantotekstoj, kiel ĉi tiujn kun la sekvantaj signifoj, kaj kun la kantotitolo en parentezoj:

| vorto | signifo | kanto(j) |
| --- | --- | --- |
| asroni | samtempe manĝetumi kaj trinketumi | Asronado sur tegmento dum helreveno |
| disfalunto | tiu, kiu disfalus | Disfaluntoj |
| iĉa | vira | Riveretoj ĉe mi |
| knabiĉo | vira junulo (knabo) | Riveretoj ĉe mi |
| ri | seksneŭtrala homa triapersona pronomo | Asronado sur tegmento dum helreveno, Maldormemo mia, Ubuntu |
| SES-anaro | aro de partoprenantoj de Somera Esperanto-Studado | Rulu trajn' |
| tabasami | la grimaso de rideto | Disfaluntoj; Lulkanto por piratoj; Pluku ne la florojn |
| ubi | doni/partigi sen mem perdi | Ubuntu |
| ubumi | donumi/partigumi sen mem perdi | Riveretoj ĉe mi |
| -unt- | sufikso montranta aktivan kondicionalan participon | Disfaluntoj |
| viriĉo | viro | Ne normalas, nur kutimas |

Komentoj
--------

1. ↑  Gustav "Gus" LOXBO, naskiĝita en 1985. Ŝajne, Loxbo estas li kiu ludas segilo en ĉi tiu kanto: *The Babalú Boat Song* – Gus Loxbo & Katt Hernandez

Referencoj
----------

1. 1 2  Giorgio Di Nucci.  La Perdita Generacio, la grupo, kiun ni ŝatas "Ĉiamen Plu". Itala Esperanto-Federacio. Arkivita el la originalo je 2016-06-17. Alirita 2015-11-01.
2. ↑  Pavinski, Rogener (2013). "10 jarojn de La Perdita Generacio", *Kontakto* (256), p. 5–7.  Alirita 2015-10-21..
3. ↑  Pavinski, Rogener (2015). "Martin Wiese, Tomas Frejarö kaj Roberto Pigro", *Kontakto* (269), p. 6.  Alirita 2016-01-22..
4. ↑  Peĉonkin, Andrej (2009). "Ne perdiĝu nia generacio", *La Ondo de Esperanto* (172).  Alirita 2015-11-01..
5. ↑  MusicBrainz
6. ↑  Paĝo de *La Perdita Generacio* ĉe Fejsbuko

Eksteraj ligiloj
----------------

* Kategorio La Perdita Generacio en la Vikimedia Komunejo (Multrimedaj datumoj)

* Kopio de la antaŭa oficiala retejo je 2013 ĉe Internet Archive (alia pli malnova versio, enhavo kaj aspekto, de 2012)
* La Perdita Generacio ĉe Spotify
* La Perdita Generacio ĉe Kantaro-Vikio
* La Perdita Generacio ĉe Myspace


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.